Hitt æviga lívið er at kenna teg, hin eina, sanna Gud, og meg, Jesus Krist, sum tú hevur sent. Eg havi víst menniskjum títt veldi við teimum gerningum, tú gavst mær at gera. Pápi, gev mær nú tað guddómliga aftur, sum eg hevði hjá tær, áðrenn heimurin var til. Eg havi kunngjørt navn títt fyri teimum, sum tú gavst mær úr heiminum. Tey vóru tíni, men tú hevur givið mær tey, og tey hava varðveitt orð títt. Nú skilja tey, at alt, sum eg havi fingið, kemur frá tær. Eg havi sagt teimum tað, sum tú hevur sagt mær, og tey hava tikið ímóti tí. Tí vita tey, at tað er satt, at eg eri komin frá tær, og tey trúgva, at tú hevur sent meg.